เรื่องร้องเรียน: เหม็นขยะ เหม็นควันมาก ทั้งวัน
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้มอบหมายให้เจ้าหน้าที่ลงพื้นที่ตรวจสอบ เมื่อวันที่ 6 ธันวาคม 2565 เวลา 14.30 น.บริเวณ 146 เฉลิมพระเกียรติ ร.9 ซอย67  แขวงประเวศ เขตประเวศ ได้สอบถามประชาชน เจ้าของร้านผลไม้บริเวณพื้นที่ดังกล่าว แจ้งว่าได้รับกลิ่นเหม็นจากขยะในช่วงเวลาเช้ามืดและช่วงเวลาเย็นๆของแต่ละวัน มีกลิ่นเหม็นเปรี้ยว แต่ไม่ได้รับกลิ่นเหม็นจากควัน เจ้าหน้าที่จึงได้แจ้งแนวทางการแก้ปัญหาให้แก่ประชาชนทราบ 	ศูนย์กำจัดมูลฝอยอ่อนนุช ได้รับทราบถึงผลกระทบที่เกิดจากการดำเนินการกำจัดมูลฝอย ได้ประสานกับบริษัทผู้รับจ้างกำจัดมูลฝอย ดำเนินการตรวจสอบและแก้ไขปัญหากลิ่นขยะที่เกิดจากกระบวนการกำจัดมูลฝอยเรียบร้อยแล้ว รวมถึงการดูแลบำรุงรักษาระบบบำบัดอากาศให้มีประสิทธิภาพตลอดเวลาการทำงาน และการกำจัดมูลฝอยให้เป็นไปตามมาตรฐานข้อกำหนดอย่างเคร่งครัด เพื่อลดผลกระทบกับประชาชนที่อาศัยอยู่โดยรอบศูนย์กำจัดมูลฝอยอ่อนนุช
ความเห็นของผู้แจ้ง: อีกแล้ว คนร้องเรียนอยู่ข้างใน ไปสอบถามด้านนอก แก้ปัญหาไม่ถูกจุดนะครับ ไม่อยากให้ดาวเลย ไม่ยอมรับการแก้ปัญหานะครับ เดี๋ยวก็เหม็นอีก
พื้นที่: แขวงประเวศ เขตประเวศ กรุงเทพมหานคร